Temeljem članka 107. Zakona o odgoju i obrazovanju u osnovnoj i srednjoj školi ( NN 87/98, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18) ravnateljica Srednje škole Hrvatski kralj Zvonimir iz Krka dana 02. rujna 2019. godine raspisuje

**NATJEČAJ ZA RADNO MJESTO**

1. NASTAVNIK/ NASTAVNICA praktične nastave strojarstva, jedan izvršitelj,

na neodređeno nepuno radno vrijeme ( 25/40 sati tjedno).

Mjesto rada: Srednja škola Hrvatski kralj Zvonimir u Krku.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i posebne uvjete:

- poznavanje hrvatskog jezika i latiničnog pisma u mjeri koja omogućava izvođenje odgojno- obrazovnog rada,

- odgovarajuća vrsta i razina obrazovanja iz članka 105. stavak 6. Zakona o odgoju i obrazovanju u osnovnoj i srednjoj školi ( NN 87/98,86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18., u daljnjem tekstu: Zakon).

**Rok za podnošenje prijave je 8 dana od dana objave natječaja** na mrežnoj stranici i oglasnoj ploči Srednje škole Hrvatski kralj Zvonimir te mrežnoj stranici i oglasnoj ploči Hrvatskog zavoda za zapošljavanje.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o odgovarajućoj vrsti obrazovanja,
* dokaz o položenom stručnom ispitu ako kandidat ima položen stručni ispit, odnosno dokaz sukladno članku 157. stavak 1. i 2. Zakona da je oslobođen obveze polaganja stručnog ispita presliku osobne iskaznice,
* dokaz o državljanstvu,
* dokaz o evidentiranom radnom stažu,
* dokaz nadležnog suda da nema zapreke za zasnivanje radnog odnosa u školskoj ustanovi sukladno čl. 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu:

**SREDNJA ŠKOLA HRVATSKI KRALJ ZVONIMIR**

**VINOGRADSKA 3, 51500 KRK**

**Sa naznakom: „za natječaj- nastavnik strojarstva“**

**Nepotpune i nepravodobne prijave neće se razmatrati.**

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova ( NN 82/08, 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Kandidat koji ostvaruje pravo prednosti pri zapošljavanju prema posebnim zakonima, dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji ( NN 121/17), dužan je uz prijavu na natječaj , osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, a koji su navedeni na internetskoj stranici Ministarstva hrvatskih branitelja.

Poveznica:

https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf

Kandidat koji ostvaruje pravo prednosti pri zapošljavanju prema članku 9. Zakona o

profesionalnoj rehabilitaciji i zapošljavanju osoba s invaliditetom ( NN 157/13, 152/14, 39/18), uz prijavu na natječaj dužan je pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu

Kandidat koji se poziva na pravo prednosti pri zapošljavanju u skladu s člankom 48.f. Zakona o zaštiti vojnih i civilnih invalida rata ( NN 33/92, 77/92, 27/93, 58/93, 2/94, 108/95, 108/96, 82/01, 103/03, 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/ civilnog invalida rata i dokaz o tome kako je prestao radni odnos.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se provjera znanja i sposobnosti pisanim testiranjem i razgovorom.

Povjerenstvo za vrednovanje kandidata prijavljenih na natječaj ( u daljnjem tekstu: Povjerenstvo) imenuje ravnateljica Srednje škole Hrvatski kralj Zvonimir.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune te kandidate s liste upućuje na testiranje i razgovor ( intervju) s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja. Ako kandidat ne pristupi testiranju, smatra se da je povukao prijavu na natječaj.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni na mrežnoj stranici Srednje škole Hrvatski kralj Zvonimir:

<http://ss-hrvatskikraljzvonimir-krk.skole.hr/natje_aji> u rubrici“ NATJEČAJI“ istovremeno s objavom natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje na mrežnoj stranici Srednje škole Hrvatski kralj Zvonimir:

<http://ss-hrvatskikraljzvonimir-krk.skole.hr/natje_aji> u rubrici“ NATJEČAJI“.

Poziv kandidatima na razgovor ( intervju) s Povjerenstvom, te vrijeme i mjesto održavanja razgovora s Povjerenstvom, s rang listom kandidata koji se pozivaju na razgovor objavit će se na mrežnoj stranici Srednje škole Hrvatski kralj Zvonimir:

<http://ss-hrvatskikraljzvonimir-krk.skole.hr/natje_aji> u rubrici“ NATJEČAJI“.

O rezultatima natječaja kandidati će biti obavješteni na mrežnoj stranici Srednje škole Hrvatski kralj Zvonimir:

<http://ss-hrvatskikraljzvonimir-krk.skole.hr/natje_aji> u rubrici“ NATJEČAJI“ u roku od 15 dana od dana donošenja odluke o izboru kandidata.

Podnošenjem prijave na natječaj kandidati daju izričitu privolu Srednjoj školi Hrvatski kralj Zvonimir da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe ( EU) 2016/679 o zaštiti osobnih podataka i Zakona o provedi Opće uredbe o zaštiti podataka ( NN 42/18).

**Klasa: 035-01-01/19**

**Urbroj: 2142-14-19-59/1**

**Krk, 02. rujna 2019. godine**

Ravnateljica:

Đurđica Cvitkušić, prof.